**PIRKUMA LĪGUMS Nr. 173/2019K**

Medicīnas preču iegāde

Jēkabpilī 2019.gada 23.septembrī

**SIA „Jēkabpils reģionālā slimnīca”,** reģ. Nr. 50003356621, turpmāk - **Pasūtītājs,** tās valdes priekšsēdētājas Margaritas Meļņikovas, valdes locekļa Renāra Putniņa, valdes locekļa Andreja Miļčevska personā, kuri rīkojas uz Statūtu pamata, no vienas puses, un **SIA „Medilink”**, reģ. nr. 40003996045, turpmāk - **Izpildītājs,** tās valdes loceklesInas Retējumas personā, kura rīkojas uz statūtu pamata, no otras puses, abi kopā turpmāk - **Puses,** pastāvot pilnīgai vienprātībai, bez viltus, maldiem un spaidiem, saskaņā ar Publisko iepirkumu likumu un atklāta konkursa „Medicīnas preču piegāde”, ID Nr. JRS 2019/6K rezultātiem, noslēdza šādu iepirkuma līgumu, turpmāk - **Līgums:**

**1. Līguma priekšmets**

1.1. Izpildītājs pārdod un piegādā, bet Pasūtītājs pieņem un apmaksā medicīnas preces, **Daļa Nr. 8 (Saites)** saskaņā ar specifikāciju (kvalitāti) un cenu, kas ir noteikta konkursam iesniegtajā tehniskajā specifikācijā - finanšu piedāvājumā, kas ir Līguma 1.pielikums (turpmāk tekstā arī - Prece) un kas ir šī līguma neatņemama sastāvdaļa.

1.2. Piedāvājumā (1.pielikums) norādītie Preču apjomi ir aptuveni un Pircējs negarantē izpirkt Piedāvājumā minētās Preces pilnā apmērā. Pērkamo Preču apjoms ir atkarīgs no pacientu plūsmas un tiem sniedzamajiem veselības aprūpes pakalpojumiem. Pasūtītājs iepērk tādu preču daudzumu, kāds nepieciešams Pasūtītāja darbības nodrošināšanai, pastāvot nosacījumam, ka mainoties preces iegādes plānotajam apjomam, nedrīkst mainīties vienas vienības cena, kas ir iesniegta piedāvājumā.

1.3. Faktiskais piegādes apjoms veidojas atkarībā no Pasūtītāja veiktajiem pieprasījumiem, neveicot grozījumus šajā līgumā un Pusēm pret to nav iebildumu.

**2. Līguma summa un samaksas kārtība**

2.l. Līguma kopējā summa ir EUR 5 722,00 (pieci tūkstoši septiņi simti divdesmit divi eiro) bez PVN. Līguma summa kopā ar 12% PVN ir EUR 6 408,64. Mainoties PVN likmei, tiek piemērota spēkā esošā PVN likme, neveicot grozījumus šajā līgumā.

1. Puses vienojas, ka Līguma 2.1.p. minētā kopējā summa bez PVN var mainīties saskaņā ar faktiskā pieprasījuma apjoma samazināšanos vai palielināšanos, nemainoties konkrētās preces vienības cenai un Izpildītājam nav pretenziju par šādām izmaiņām.
2. Preces cenas tiek noteiktas, vadoties no konkursam iesniegtā piedāvājuma un tiek norādītas Līguma l. pielikumā.
3. Preces cenā ir iekļauti visi izdevumi, kas rodas Izpildītājam sakarā ar Preces ievešanu Latvijas Republikā un tās piegādi Pasūtītājam, tā norādītajā adresē, A.Pormaļa ielā 125, Jēkabpilī.
4. Preces piegāde, kas neatbilst LR noteiktiem preču grupas standartiem, noteiktām drošības prasībām, Pasūtītāja pieprasītai kvalitātei, daudzumam un sortimentam, vai kas neatbilst atklātā konkursa tehniskās specifikācijas nosacījumiem, Pasūtītājs neapmaksā. Apmaksa tiek veikta pēc preces nomaiņas pret kvalitatīvu- atbilstošu Preci.
5. Pasūtītājs apmaksā preci, veicot 100% pēcapmaksu 30 (trīsdesmit) dienu laikā no preces piegādes brīža un preču pavadzīmes - rēķina saņemšanas.
6. Pirkumu apmaksa tiek veikta ar bezskaidras naudas norēķiniem, pirkuma maksu ieskaitot Izpildītāja norādītajā bankas kontā.

2.9. Par preces apmaksas dienu tiek uzskatīta diena, kad Pasūtītājs ir pārskaitījis naudu uz Izpildītāja bankas kontu, ko apliecina attiecīgais maksājuma uzdevums.

2.10. Preces vienas vienības cena, līguma izpildes gaitā, nedrīkst tikt grozīta.

**3. Preču piegādes kartība**

1. Piegāde var notikt atsevišķās Preču partijās.
2. Pasūtītājs par nepieciešamo Preču daudzumu telefoniski vai rakstiski (elektroniski) informē Izpildītāju.
3. Pasūtītā Prece Pasūtītājam ir jāpiegādā 3 darba dienu laikā. Prece tiek nodota Pasūtītājam tā norādītajās telpās, A.Pormaļa 125, Jēkabpilī, LV - 5201.
4. Ja Pasūtītājam netiek iesniegti nepieciešamie pavaddokumenti, kvalitātes sertifikāts vai ir būtisks Preču zudums vai iztrūkums vai preces kvalitāte neatbilst konkursam piedāvātajai preces kvalitātei, Pasūtītājs var atteikties tās pieņemt.
5. Nekvalitatīva un pasūtījumam neatbilstoša Prece Izpildītājam jāapmaina pret atbilstošu Preci trīs darba dienu laikā no neatbilstošās Preces nodošanas Pasūtītājam. Izdevumus, kas saistīti ar Preču apmaiņu, sedz Izpildītājs.

**4. Pušu saistības**

4.1. Izpildītājs nodrošina Preces piegādi un sedz transporta izdevumus, kā arī atbild par Preces pārvadājuma risku.

4.2.Izpildītājs garantē visā līguma darbības laikā piegādāt Preces ne dārgāk par Konkursā piedāvātajām cenām, kas fiksētas piedāvājumā un ir līguma l. pielikumā.

4.3.Izpildītāja pienākums ir reizē ar piegādi nodot Pasūtītājam visus nepieciešamos pavaddokumentus saskaņā ar Latvijas Republikas normatīvajiem aktiem.

4.4.Garantijas termiņš Preces piegādes brīdī nedrīkst būt īsāks par 6 mēnešiem.

4.5.Izpildītāja pienākums ir :

- segt visas transporta izmaksas, kas saistītas ar Preces piegādi Pasūtītājam un nekvalitatīvās Preces nomaiņu;

- izpildīt pasūtījumu atbilstoši Līguma nosacījumiem un iesniegtajam piedāvājumam.

4.6. pasūtītājam ir pienākums:

- stingri ievērot Preču apmaksas termiņus;

- pieņemt Izpildītāja pienācīgi piegādātās Preces;

-nodrošināt saņemto Preču pieņemšanu, pienācīgu uzglabāšanu un faktiskās izlietošanas uzskaiti;

**5. Pušu atbildība**

5.1. Izpildītājs atbild par Preces kvalitāti līdz tās derīguma termiņa beigām un sedz Pasūtītājam visus ar Preces neatbilstību kvalitātei saistītos tiešos zaudējumus. Precei jābūt iepakotai tā, lai transportēšanas un glabāšanas laikā saglabātos nemainīga Preces kvalitāte.

5.2.Katra Puse ir atbildīga par līguma nepildīšanu vai nepienācīgu pildīšanu. Vainīgā Puse atlīdzina otrai pusei radītos tiešos zaudējumus.

5.3.Par šajā līgumā noteikto maksājuma termiņu neievērošanu Pasūtītājs maksā Izpildītājam līgumsodu 0,02 % apmērā no nokavētā maksājuma summas par katru nokavēto dienu.

5.4.Par šajā līgumā noteikto PRECES piegādes termiņu neievērošanu Izpildītājs maksā Pasūtītājam līgumsodu 0,02 % apmērā no kavētās -Preces piegādes summas par katru nokavēto dienu. Nokavējums nedrīkst būt garāks par 20 (divdesmit) dienām.

5.5.Ieturamā līgumsoda naudas summa Pusēm nevar būt lielākā par 10% no līguma kopējās summas.

5.6.Pamatotu iemeslu dēļ šajā līgumā paredzētos līgumsodus var samazināt vai neiekasēt, ja panākta Pušu vienošanās.

5.7.Ja kāda no Pusēm nepilda vai nepienācīgi pilda šī līguma noteikumus, otrai Pusei ir tiesības pārtraukt šī līguma darbību, līgumu lauzt pirms termiņa, brīdinot par to otru Pusi 30 dienas iepriekš.

5.8.Izpildītājam ir pienākums atlīdzināt tiešos zaudējumus, kas radušies Pasūtītājam nesavlaicīgas piegādes gadījumā, kā arī ja piegādāta nekvalitatīva Prece vai citu līguma nosacījumu pārkāpumu gadījumos.

5.9.Līgumsodu samaksa neatbrīvo no līguma saistību izpildes.

**6. Nepārvarama vara**

6.1.Neviena no Pusēm nav atbildīga par savu saistību neizpildi, ja tā radusies nepārvaramas varas apstākļu dēļ. Ar nepārvaramas varas apstākļiem saprot dabas katastrofas, karu un jebkura rakstura kara operācijas, blokādi, embargo, epidēmijas un citus ārkārtas apstākļus, kurus puses nevarēja paredzēt līguma izpildes laikā. Par šādu apstākļu iestāšanos 7 dienu laikā tiek paziņots otrai Pusei.

6.2.Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde.

6.3.Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

**7. Līguma grozīšanas kārtība un kārtība, kādā pieļaujama atkāpšanās no līguma**

7.1. Pasūtītājam ir tiesības pārtraukt šī Līguma darbību 10 (desmit) dienas iepriekš rakstiski paziņojot Izpildītājam, ja:

7.1.1.Izpildītājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;

7.1.2.pret Izpildītāju ir uzsākta maksātnespējas vai bankrota procedūra, vai tā darbība ir apturēta;

7.1.3. Izpildītājam beidzies derīguma termiņš speciālajai atļaujai (licencei), kas apliecina Izpildītājam tiesības pārdot preces, tā anulēta, vai apturēta licences darbība;

7.1.4. Izpildītājs nepiegādā Preci atbilstoši Līguma 1.pielikumam un Pasūtītāja pasūtījumam un piegāde nokavēta vairāk kā 20 (divdesmit) dienas;

7.2. Pasūtītājam ir tiesības pārtraukt līgumu citos gadījumos, paziņojot par to Izpildītājam 30 dienas iepriekš un pilnībā norēķinoties par saņemto un pasūtīto preci.

7.2. Līguma pārtraukšanas gadījumā Pasūtītājs samaksā Izpildītājam par faktiski laikā veiktajām Preces piegādēm, ja Puses nevienojas citādi.

7.3. Izpildītājam ir tiesības pārtraukt šī Līguma darbību 10 (desmit) dienas iepriekš rakstiski paziņojot Pasūtītājam, ja Pasūtītājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību, pret pasūtītāju ir uz sākta maksātnespējas vai bankrota procedūra, vai tā darbība ir apturēta;

7.4. Pasūtītājam ir tiesības vienpusēji atkāpties no līguma saistību izpildes un lauzt līgumu, ja līgumu nav iespējams izpildīt tādēļ, ka līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas. Šādā gadījumā no Piegādātāja puses pret Pasūtītāju nevar tikt piemērotas nekādas sankcijas.

**8. Pārējie noteikumi**

8. l. Līgums stājas spēkā ar tā parakstīšanas brīdi un ir spēkā 24 mēnešus no parakstīšanas dienas ar iespēju pagarināt līgumu uz tiem pašiem nosacījumiem, līdz brīdim, kad iepirkuma procedūras rezultātā tiek noslēgts jauns līgums par to pašu līguma priekšmetu, par ko tiek noslēgta abpusēja vienošanās.

8.2. Puses vienojas, ka šī Līguma darbības laikā Izpildītājam nav tiesības paaugstināt Preču vienas vienības cenu. Gadījumā, ja Izpildītājs vienpusēji paaugstinās cenas, uzskatāms, ka tas ir lauzis Līgumu attiecībā uz konkrēto Preču daļu un tam ir pienākums, bezstrīdu kārtībā samaksāt Pasūtītājam soda naudu EUR 200,00 (divi simti euro).

8.3. Šis līgums pilnībā apliecina Pušu vienošanos. Nekādi mutiski papildinājumi netiek uzskatīti par šī līguma noteikumiem. Jebkuras izmaiņas šī līguma noteikumos stājas spēkā tikai tad, ja tās tiek noformētas rakstiski un tās paraksta abas Puses.

8.4.Puses apņemas darīt visu, lai ar līguma izpildi saistītos strīdus un domstarpības risinātu sarunu kārtībā savstarpēji vienojoties. Strīdus, par kuriem 30 dienu laikā netiek panākta vienošanās, izskata Latvijas republikas tiesa normatīvajos aktos noteiktajā kārtībā.

8.5.Līguma darbības laikā Puses vadās pēc šī līguma noteikumiem un spēkā esošajiem tiesību aktiem.

8.7.Juridiskās adreses vai bankas rekvizītu maiņas gadījumā Pušu pienākums ir septiņu dienu laikā paziņot par to otrai Pusei.

8.8.Pušu pārstāvji apliecina, ka tiem ir nepieciešamās pilnvaras un atļaujas slēgt šo līgumu.

8.9.Šis līgums sastādīts un parakstīts 2 eksemplāros, no kuriem viens eksemplārs atrodas pie Pasūtītāja, bet otrs eksemplārs pie Izpildītāja, abiem eksemplāriem ir vienāds juridiskais spēks.

**9.Pušu rekvizīti un paraksti:**

|  |  |
| --- | --- |
| **Pasūtītājs:**  SIA „Jēkabpils reģionālā slimnīca”  reģ.nr LV50003356621,  juridiskā adrese: A.Pormaļa iela 125,  Jēkabpilī, LV-5201  banka A/S SEB banka  kods.UNLALV2X  konts nr.LV22UNLA0009003467368,  Valdes priekšsēdētāja \_\_\_\_\_\_\_\_\_\_\_\_\_\_\_\_\_\_\_\_\_  M.Meļņikova  Valdes loceklis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  R.Putniņš  Valdes loceklis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.Miļčevskis  z.v. | **Izpildītājs:**  SIA „Medilink”,  reģ.Nr. 40003996045  juridiskā adrese: Maskavas iela 427a, Rīga,  LV-1063,  Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle: \_\_\_\_\_\_\_\_\_\_\_\_\_\_\_\_\_\_\_  I.Retējuma  z.v. |